閉莢木

閉莢木，又嗌閉甲木、盾柱木、雙翼豆、係豆科閉莢木屬嘅落葉喬木，原產東南亞同大洋洲北邊海邊附近，而家喺中國廣東、廣西、香港、海南、臺灣臺北及嘉南一帶、越南、泰國、馬來西亞、印尼、菲律賓、澳洲北邊嘅沿海地區都可以搵到。

樣
植株有25m高，樹冠似把遮，細枝有軟毛。葉係二回羽狀複葉，長25～42cm，革質，長圓角蛋形，葉柄粗兼有鏽色軟毛，長25～35cm。花係圓錐花序，生喺梗頂或葉杈，有鏽色短柔毛，苞片長5～8cm，花梗長5mm，花蕾圓形，直徑5～8mm，萼片5嚿，花冠黃色，花瓣5嚿；每年9～11月開花。果屬莢果，橢圓形，長7～11cm，闊1.5～2.0cm，紫紅色，中間有豎紋，有翼。入面有2～3粒籽，扁平嘅條形，長大概1cm，啡色；每年11月底結果。

用途
植株可以做行道樹同咖啡園遮陰樹，樹皮可以提取染料做印染業用途。

相

有關嘅書
 中国外来植物 第575页　　上海科学技术出版社 ISBN 978-7-5478-0780-4/Q·4

雙翼豆 中央國家商業工業王國
 山寨版的假鳳凰──盾柱木 黃寶芝作品
 中台植物：盾柱木 中台世界
 CFH 物种信息卡 中國自然標本館

類:閉莢木屬
類:落葉植物
類:喬木
類:行道樹
類:染料
類:觀葉植物